М.Ю. Быць лідарам — гэта яшчэ і не баяцца браць на сябе адказнасць. У нас шмат актыўных дзяцей, яны ініцыіруюць, праводзяць мерапрыемствы, вядуць за сабой. Ёсць і актыў, які можа арганізаваць і сябе, і іншых. Але далёка не ўсе нашы дзеці — лідары, не ўсе актыўныя. І перш чым дарослым наракаць, што мы з дзяцей гадуем салдацікаў, варта адказаць шчыра самому сабе, ці гатовы яны ўзяць на сябе адказнасць за арганізацыю нейкай справы? Ці гатовы яны прапанаваць сваім дзецям па-іншаму правесці пэўнае мерапрыемства? Ці гатовы яны выйсці і зрабіць нешта канкрэтнае са сваім дзіцем?